Folketing
2014-04-10

Jeg ved godt, at Enhedslistens førsteprioritet er sådan en jobgaranti til alle, uanset hvordan det går med økonomien og hvordan økonomien i øvrigt har det i Danmark. I Venstre er vi sådan set optaget af, at vi får skabt flere job, og det er det, der skal være nøglen til, at vi får nedbragt vores ledighed. Det er det, der skal være nøglen til, at vi får færre på kontanthjælp og færre på dagpenge. Jeg håber også, at Enhedslisten anerkender, at hvis der er gode vilkår for de danske virksomheder, vil der også blive skabt job. Vi mener sådan set, der er en ret tæt sammenhæng mellem gode vilkår for de danske virksomheder og så muligheden for at nedbringe ledigheden, men jeg ved ikke, om Enhedslisten anerkender den præmis.